open-index/open-wikipedia-markdown huggingface dataset:
Νικαραγουανές γενικές εκλογές (2016)

**Γενικές εκλογές** διεξήχθησαν στη Νικαράγουα στις 6 Νοεμβρίου 2016 για να εκλέξουν τον Πρόεδρο, την Εθνική Συνέλευση και τα μέλη του Κοινοβουλίου της Κεντρικής Αμερικής. Ο σημερινός πρόεδρος Ντανιέλ Ορτέγκα επανεξελέγη για τρίτη συνεχόμενη θητεία εν μέσω κατηγοριών για εκείνον και το κόμμα των Σαντινίστας ότι χρησιμοποίησαν τον έλεγχο των κρατικών πόρων για να παρακάμψουν τα όρια της προεδρικής θητείας όπως ορίζονται από το σύνταγμα και προκειμένου να εξουδετερώσουν τους πολιτικούς τους αντιπάλους. Ο υποψήφιος του Εθνικού Απελευθερωτικού Μετώπου των Σαντινίστας (FSLN) επωφελήθηκε από την ισχυρή οικονομική ανάπτυξη στη Νικαράγουα, τα τελευταία χρόνια, σε μεγάλο βαθμό, και από τα χαμηλά επίπεδα εγκληματικότητας σε αντίθεση με τα πολλά εγκλήματα που σημειώθηκαν σε όμορές της χώρες στην Κεντρική Αμερική.

## Πλαίσιο
Τέσσερις μήνες πριν τις εκλογές, το Ανώτατο Δικαστήριο της Νικαράγουας απομάκρυνε τον αμφιλεγόμενο αρχηγό του Ανεξάρτητου Φιλελεύθερου Κόμματος (PLI) Εντουάρντο Μοντεαλέγρε από την ηγεσία, ορίζοντας ως νέο ηγέτη του κόμματος τον Πέδρο Ρέγιες. Έπειτα από την ένσταση 16 βουλευτών από το PLI και την Ανανεωτική Κίνηση των Σαντινίστας, το Ανώτατο Εκλογικό Συμβούλιο, διέταξε να απομακρυνθούν από την Εθνική Συνέλευση και εξουσιοδότησε τον Ρέγιες να επιλέξει τους αντικαταστάτες τους.

## Εκλογικό σύστημα
Ο Πρόεδρος της Νικαράγουας εξελέγη χρησιμοποιώντας το πλειοψηφικό σύστημα ψηφοφορίας.

Το 90 εκλεγμένα μέλη της Εθνικής Συνέλευσης εξελέγησαν με δύο τρόπους: τα 20 μέλη εξελέγησαν από μια ενιαία εθνική εκλογική περιφέρεια, ενώ άλλα  70 μέλη εξελέγησαν από τις 17 πολυεδρικές εκλογικές περιφέρειες που κυμαίνονται σε μέγεθος από 2 έως και 19 έδρες. Και οι δύο τύποι των εκλογών  πραγματοποιήθηκαν με κλειστή λίστα αναλογικής εκπροσώπησης χωρίς εκλογικό όριο. Άλλες δύο  έδρες ήταν κρατημένες για τους επιλαχόντες κατά τις προεδρικές εκλογές και τον απερχόμενο πρόεδρο (ή τον αντιπρόεδρο).

Οι κατάλογοι με τους υποψηφίους για την Εθνική Συνέλευση και το Κοινοβούλιο της Κεντρικής Αμερικής απαρτίστηκαν υποχρεωτικά από 50% άνδρες και 50% γυναίκες υποψηφίους.

## Διεξαγωγή
Τον Ιούνιο του 2016 ο πρόεδρος Ντανιέλ Ορτέγκα ανακοίνωσε ότι δεν θα επιτρεπόταν σε διεθνείς παρατηρητές να εποπτεύσουν τις γενικές εκλογές. Το Κέντρο Κάρτερ αναφερόμενο στα γεγονότα χρησιμοποίησε τον όρο "επίθεση κατά της διεθνούς κοινότητας... ...Εκφράζουμε τη λύπη μας για την απόφαση να αγνοηθεί ένα βασικό τμήμα του εκλογικού νόμου της ίδιας της Νικαράγουας." Ωστόσο, λιγότερο από δύο εβδομάδες πριν από τις εκλογές, ο Οργανισμός Αμερικανικών Κρατών αποδέχτηκε μια πρόσκληση να σταλεί μια αντιπροσωπεία "για να συναντηθούν με τους εμπειρογνώμονες και τους κρατικούς φορείς που εμπλέκονταν στην εκλογική διαδικασία" από τις 5-7 Νοεμβρίου.

## Αποτελέσματα
### Πρόεδρος

### Εθνική Συνέλευση

### Κοινοβούλιο Κεντρικής Αμερικής

## Σημειώσεις και παραπομπές


2016
Ξηροστέρνι Χανίων

Το **Ξηροστέρνι** (επίσημα: το Ξηροστέρνιον) είναι χωριό και έδρα ομώνυμης κοινότητας του δήμου Αποκορώνου στην περιφερειακή ενότητα Χανίων της Κρήτης.  Βρίσκεται σε υψόμετρο 260 μέτρων. Απέχει 29 χιλιόμετρα από τα Χανιά και βρίσκεται ανατολικά του Βάμου.

Το χωριό αναφέρεται από τον Φραντσέσκο Μπαρότσι το 1577 ως *Xerosterni* στην επαρχία Αποκορώνου. Στην ενετική απογραφή του 1583 από Καστροφύλακα αναφέρεται λανθασμένα ως *Xerofori* με 203 κατοίκους και ως *Xerostergni* με 8 οφειλόμενες αγγαρείες και 25 προνομιούχους. Ο Βασιλικάτα το αναφέρει το 1630 ως *Xerosterni*. Στην αιγυπτιακή απογραφή του 1834, το χωριό αναφέρεται μαζί με τα χωριά Δράπανος, Κεφαλάς, Βούρι, Σελιά και Λικοτιναρά όπου κατοικούσαν συνολικά 300 χριστιανικές και 25 μουσουλμανικές οικογένειες. Το 1881 είχε 258 κατοίκους και ανήκε στον δήμο Βάμου. Αναλυτικά η δημογραφική πορεία του χωριού σύμφωνα με τις απογραφές:

Η λαϊκή αρχιτεκτονική του χωριού είναι καλοδιατηρημένη. Δύο σπίτια του χωριού έχει χαρακτηριστεί διατηρητέα μνημεία: η οικία ιδιοκτησίας Ν. Μαστοράκη, του 19ου αι., με ισόγειο ελαιοτριβείο των αρχών του 19ου αι. και όροφο κτισμένο ως καφενείο του τέλους του ίδιου αιώνα, και το κτίριο ιδιοκτησίας Ειρ. Παπαδάκη, το οποίο χρονολογείται στο 1790 με μεταγενέστερες προσθήκες του β' μισού του 19ου αιώνα. Ο κεντρικός ναός είναι αφιερωμένος στον Χριστό και εορτάζει με πανηγύρι στις 5 και 6 Αυγούστου. Στο χωριό βρίσκεται επίσης ο ναός της Παναγίας, με καλό τέμπλο και εικόνες του Ρεθεμιώτη Α. Βιβυλάκη, ο οποίος εορτάζει τις 15 Αυγούστου.

*Δείτε: *'Κοινότητα Ξηροστερνίου**'

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Αποκορώνου
Πανελλήνιο Πρωτάθλημα Εφήβων Καλαθοσφαίρισης 2015-2016

Το **Πανελλήνιο Πρωτάθλημα Εφήβων Καλαθοσφαίρισης της περιόδου 2015-16** αποτέλεσε την 43η διοργάνωση από τη δημιουργία του θεσμού. Διοργανώτρια αρχή ήταν η Ελληνική Ομοσπονδία Καλαθοσφαίρισης. Έλαβε χώρα από τις 4 έως τις 8 Μαΐου 2016 στην Καστοριά. Τον τίτλο του Πρωταθλητή Ελλάδος για την περίοδο αυτό κατέκτησε ο Παναθηναϊκός για τρίτη φορά στην ιστορία του (και δεύτερη συνεχόμενη).

## Πρόγραμμα και Αποτελέσματα

## Τελική βαθμολογία






## Συνθέσεις ομάδων
Οι συνθέσεις των ομάδων που συμμετείχαν στο τουρνουά είναι οι ακόλουθες:

## Διακρίσεις
Κατόπιν ψηφοφορίας απονεμήθηκαν οι ακόλουθες διακρίσεις:  
 

## Παραπομπές





2015 2016
Πανελληνιο Εφηβων
Κατηγορία:Αθλητισμός στην Καστοριά
Λιτσάρδα Χανίων

Η **Λιτσάρδα** είναι χωριό της κοινότητας Ξηροστερνίου του δήμου Αποκορώνου στην περιφερειακή ενότητα Χανίων της Κρήτης. Σύμφωνα με την απογραφή του 2011, η Λιτσάρδα έχει 116 κατοίκους. Βρίσκεται σε υψόμετρο 290 μέτρων. Απέχει 28 χιλιόμετρα από τα Χανιά, και βρίσκεται 2,7 χιλιόμετρα ανατολικά του Βάμου.

Ο Στέργιος Σπανάκης αναφέρει ότι το όνομα του χωριού μπορεί να προέρχεται από το επώνυμο Λιτσάρδος. Το χωριό δεν αναφέρεται στις ενετικές απογραφές. Το 1881 είχε 218 κατοίκους (214 Χριστιανοί και 4 Τούρκοι) και ανήκε στον δήμο Βάμου. Αναλυτικά η δημογραφική πορεία του χωριού σύμφωνα με τις απογραφές:

Το χωριό αναπλάστηκε στις αρχές του 21ού αιώνα από τους κατοίκους και τοπικούς συλλόγους. Το κτίσμα ιδιοκτησίας Μ. Ανδριανάκη έχει χαρακτηριστεί ως ιστορικό διατηρητέο μνημείο, επειδή αποτελεί χαρακτηριστικό συγκρότημα του τέλους του 18ου αιώνα. Κοντά στο χωριό βρίσκεται το σπήλαιο του Δαφνέ η τρύπα.

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Αποκορώνου
Εκλογές στη Νικαράγουα

Στη **[[Νικαράγουα]]** διεξάγονται **εκλογές** για Πρόεδρο, για Εθνοσυνέλευση και για τους αντιπροσώπους στο Κοινοβούλιο της Κεντρικής Αμερικής. Επίσης, διεξάγονται και τοπικές εκλογές. Στη χώρα λειτουργούν περισσότερα από δύο πολιτικά κόμματα.  Δικαίωμα ψήφου στις εκλογές έχουν όσες και όσοι είναι ηλικίας 16 ετών και άνω. 

## Πρόσφατες εκλογές (2021)

## Προεδρικές εκλογές
Ο Πρόεδρος της Νικαράγουας και ο Αντιπρόεδρος της Νικαράγουας εκλέγονται την ίδια ημέρα από το λαό με καθολική ψηφοφορία για πενταετή θητεία.

## Εθνοσυνέλευση
Η Εθνοσυνέλευση της Νικαράγουας (Asamblea Nacional) απαρτίζεται από 92 μέλη: 90 βουλευτές εκλέγονται με αναλογική εκπροσώπηση από τον λαό, όπως και ο απερχόμενος πρόεδρος και ο 2ος των προεδρικών εκλογών. Σε περίπτωση που ο πρόεδρος επανεκλέγεται, την έδρα του καταλαμβάνει ο απερχόμενος αντιπρόεδρος.

### Ιστορικό εκλογών
## Προεδρικές εκλογές
Προεδρικές εκλογές διεξήχθησαν τα έτη: 1856, 1871, 1902, 1906, 1912, 1914, 1916, 1920, 1924, 1926, 1928, 1932, 1936 (Ιούνιο), 1936 (Δεκέμβριο), 1939, 1947 (Φεβρουάριο), 1947 (Αύγουστο), 1950, 1957, 1963, 1967, 1974, 1984, 1990, 1996, 2001, 2006, 2011, 2016 και 2021. 

### 2011
Στις εκλογές του 2011, στις 6 Νοεμβρίου, πρόεδρος εκλέχθηκε ξανά ο Ντανιέλ Ορτέγα με ποσοστό 62,46% των ψήφων έναντι 31% για τον αντίπαλό του, Φάμπιο Γκαντέα Μαντίγια από το Ανεξάρτητο Φιλελεύθερο Κόμμα, και η νίκη του επισημοποιήθηκε στις 8 Νοεμβρίου.

### 2016

## Βουλευτικές εκλογές
Βουλευτικές εκλογές διεξήχθησαν τα έτη 1912, 1914, 1916, 1918, 1920, 1922, 1924, 1926, 1927, 1928, 1930, 1932, 1934, 1936, 1938, 1947 (Φεβρουάριος), 1947 (Αύγουστος), 1950, 1957, 1963, 1967, 1972, 1974, 1984, 1990, 1996, 2001, 2006, 2011, 2016 και 2021.

## Παραπομπές

## Εξωτερικοί σύνδεσμοι
*Εκλογικό Αρχείο του Adam Carr
*
Χαντίγια Νταβλέτσινα

Η **Χαντίγια Νταβλέτσινα**** **(μπασκίρ: Дәүләтшина Һәҙиә Лотфулла ҡыҙы, πραγματικό όνομα Χαντίγια Λουτφούλοβνα Νταβλέτσινα, 5 Μαρτίου 1905 – 5 Δεκεμβρίου 1954), ήταν ποιήτρια, συγγραφέας και θεατρικός συγγραφέας από τη Δημοκρατία του Μπασκορτοστάν.

Σπούδασε στο Βασκιρικό Κρατικό Πανεπιστήμιο.

## Βιογραφία
Γεννήθηκε στις 5 Μαρτίου 1905, στο χωριό Χασάνοβο της επαρχίας Πουγκάτσεφ στην περιφέρεια Σαμάρα σε μια φτωχή οικογένεια χωρικών. 

Το 1920 άρχισε να εργάζεται ως δάσκαλος στο χωριό Ντενγκιζμπάγιεβο στην περιφέρεια Σαμάρα. Το 1920 άρχισε να φοιτά στο Τάταρο-Μπασκιρικό Παιδαγωγικό Κολλέγιο στην Σαμάρα. 

Το 1932 φοίτησε στο Ινστιτούτο της Μόσχας για την προετοιμασία των εκδοτών. Τα έτη 1935-37 φοίτησε στο παιδαγωγικό Ινστιτούτο των Μπασκίρ.  Το 1933 δούλεψε στο λογοτεχνικό προσωπικό της εφημερίδας Περιφέρεια Μπαϊμάκσκι της Αυτόνομης Σοβιετικής Σοσιαλιστικής Δημοκρατίας της Μπασκιρίας (μαζί με το σύζυγό της, τον συγγραφέα Λιπ Νταβλέτσιν, στη συνέχεια Κομισάριος της Εκπαίδευσης της Μπασκιρικής ΑΣΣΔ). Την περίοδο 1937-42 ήταν σύζυγος φυλακισμένου, και ήταν καταπιεσμένη. Μετά μέχρι τον θάνατό της έζησε εξορισμένη στο Μπιρσκ. 

### Συμμετοχή σε εργασίες της Ένωσης Συγγραφέων της ΕΣΣΔ

* Αντιπρόσωπος στην πρώτη σύνοδο συγγραφέων της ΕΣΣΔ (1934),
* Αντιπρόσωπος της 3ης ολομέλειας των συγγραφέων της ΕΣΣΔ, στο Μινσκ (1936).

## Βραβεύσεις

* Βραβεύτηκε μεταθανάτια, το 1967, με το Δημοκρατικό Βραβείο Σαλαβάτ Γιουλάγιεφ το 1967, για το βιβλίο Ιργκίζ.

## Ονομάστηκαν - χτίστηκαν προς τιμήν της
Μια λεωφόρος στην Ουφά έχει ονομαστεί προς τιμήν της. Επίσης, μια οδός στο χωριό Ουργκάζ της επαρχίας Μπαϊμάκ ονομάστηκε προς τιμήν της, ενώ μνημεία για αυτήν υπάρχουν στις πόλεις Σιμπάι και Μπιρσκ. 

## Παραπομπές


## Βιβλιογραφία
* Μαράτ Χαλιάφοβιτς Μινγκαζετντίνοφ. Хадия Давлетшина: Жизнь и творчество. — Уфа, 1966.
* Ρ. Μπαΐμοφ. Χαντίγια Νταβλέτσινα (αρχειοθετημένη μορφή)
* Γ. Ουζίκοφ. Давлетшина Хадия Лутфулловна. Жемчужина Башкортостана 

## Εξωτερικοί σύνδεσμοι

; στην επίσημη σελίδα της Εθνικής Βιβλιοθήκης Αχμέτ-Ζακί Βαλίντι της Δημοκρατίας του Μπασκορτοστάν
* στη μπασκιρική γλώσσα

; άλλοι ιστότοποι
* Σελίδα στην εγκυκλοπαίδεια Μπασκορτοστάν: Σύντομη εγκυκλοπαίδεια (''Башкортостан: Краткая энциклопедия)''
* О бурзянских корнях башкирской писательницы Хадии Давлетшиной
* Художественно-публицистический фильм "Хадия"- режиссёр Ренат Нуруллин

Κατηγορία:Σοβιετικοί συγγραφείς
Κατηγορία:Μπασκίροι συγγραφείς
Πλάκα Χανίων

Η **Πλάκα** είναι χωριό και έδρα ομώνυμης κοινότητας του δήμου Αποκορώνου στην περιφερειακή ενότητα Χανίων της Κρήτης. Βρίσκεται σε υψόμετρο 90 μέτρων, με θέα τον κόλπο της Σούδας. Απέχει 18 χιλιόμετρα από τα Χανιά.

## Ιστορία
Η παλαιότερη μνεία του χωριού γίνεται στην ενετική απογραφή του 1834, σύμφωνα με την οποία στο χωριό κατοικούσαν 20 χριστιανικές οικογένειες. Το 1881 είχε 313 κατοίκους και ανήκε στον δήμο Αρμένων. Αναλυτικά η δημογραφική πορεία του χωριού σύμφωνα με τις απογραφές:

*Δείτε: *'Κοινότητα Πλάκας**'

## Φωτογραφίες

Stèle à Michalis Papadakis "Plakianos" (Plaka, La Canée).jpg
Monument aux morts de Plaka (La Canée) - 2.jpg


## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Αποκορώνου
Κατάλογος έργων της Συλλογής Ουάλλας

Η σελίδα αυτή περιέχει εικονογραφημένο κατάλογο έργων της Συλλογής Ουάλλας του Λονδίνου.

## Ιταλοί ζωγράφοι

## Ισπανοί ζωγράφοι

## Γάλλοι ζωγράφοι

## Φλαμανδοί ζωγράφοι

 
## Ολλανδοί ζωγράφοι
  

## Άγγλοι ζωγράφοι

Κατηγορία:Κατάλογοι έργων τέχνης ανά μουσείο
Κατάλογος έργων του Kunstmuseum της Βέρνης

Η σελίδα αυτή περιέχει εικονογραφημένο κατάλογο έργων του Kunstmuseum (Μουσείου Τέχνης) της Βέρνης.

## Ιταλοί ζωγράφοι

## Ελβετοί ζωγράφοι

## Ζωγράφοι άλλων χωρών

Κατηγορία:Κατάλογοι έργων τέχνης ανά μουσείο
Κατηγορία:Βέρνη
Κατάλογος έργων του Musée des Beaux Arts της Λυών

Η σελίδα αυτή περιέχει εικονογραφημένο κατάλογο έργων του Musée des Beaux Arts (Μουσείου Καλών Τεχνών) της Λυών.

## Ζωγραφική
### Ιταλοί καλλιτέχνες

### Γάλλοι καλλιτέχνες

### Φλαμανδοί καλλιτέχνες

### Ολλανδοί καλλιτέχνες

### Ισπανοί και Γερμανοί  καλλιτέχνες

 
## Γλυπτική

Κατηγορία:Κατάλογοι έργων τέχνης ανά μουσείο
Κατάλογος έργων του Musée Jacquemart-André

Η σελίδα αυτή περιέχει εικονογραφημένο κατάλογο έργων του Musée Jacquemart-André του Παρισιού.

## Ιταλοί ζωγράφοι

## Γάλλοι ζωγράφοι

## Φλαμανδοί, Ολλανδοί και Γερμανοί ζωγράφοι

Κατηγορία:Κατάλογοι έργων τέχνης ανά μουσείο
Κατάλογος έργων του Museu Calouste Gulbenkian

Η σελίδα αυτή περιέχει εικονογραφημένο κατάλογο έργων του Museu Calouste Gulbenkian της Λισσαβώνας.

## 1. Ζωγραφική

## 2. Γλυπτική
Κατάλογος έργων του Museum Ludwig

Η σελίδα αυτή περιέχει εικονογραφημένο κατάλογο έργων του Museum Ludwig της Κολωνίας.

Το μουσείο διαθέτει πολυάριθμα έργα μοντέρνας τέχνης, αλλά λόγω των πνευματικών δικαιωμάτων, μικρό μόνο μέρος τους μπορεί να παρουσιαστεί εδώ –προς το παρόν.

Κατηγορία:Κατάλογοι έργων τέχνης ανά μουσείο
Ισμαήλ ιμπν Χαμάντ αλ-Τζαουχάρι

Ο **Αμπού Νασρ Ισμαήλ ιμπν Χαμάντ αλ-Τζαουχάρι** (*Abu Nasr Isma'il ibn Hammad al-Jawhari* ή *al-Jauhari*) (απεβίωσε το 1002 ή το 1008) ήταν ο συγγραφέας ενός αξιοσημείωτου λεξικού της Αραβικής γλώσσας.

Γεννήθηκε στην πόλη Φαράμπ (Οτράρ) του Τουρκεστάν (στο σημερινό νότιο Καζακστάν). Σπούδασε Αραβική φιλολογία αρχικά στη Βαγδάτη και έπειτα μαζί με τους Άραβες της Χετζάζ. Στη συνέχεια εγκαταστάθηκε στο βόρειο Χορασάν (στο Νταμγκάν και ακολούθως στο Νισαπούρ). Απεβίωσε στο Νισαπούρ ενώ επιχειρούσε να πετάξει από την οροφή ενός τεμένους, εμπνευσμένος πιθανώς από την προγενέστερη πτήση αιώρησης του Αμπάς ιμπν Φιρνάς.

Το σημαντικότερο έργο του είναι το Αραβικό λεξικό με τίτλο *Taj al-Lugha wa Sihah al-Arabiya*, (*«Το στέμμα της γλώσσας και τα σωστά Αραβικά»*), γνωστό επίσης και με τους συντομότερους τίτλους *al-Sihah fi al-Lugha*, (*«Η σωστή γλώσσα»*), και *al-Sihah*. Περιλαμβάνει 40.000 λεξικογραφικές καταχωρήσεις. Το έγραψε όταν ζούσε στο Νισαπούρ. Λέγεται πως δεν το είχε ολοκληρώσει όταν απεβίωσε και πως ολοκληρώθηκε από έναν μαθητή του. Ο αλ-Τζαουχάρι τοποθέτησε τις λέξεις σε αλφαβητική σειρά με κριτήριο ταξινόμησης το τελευταίο γράμμα της ρίζας της λέξης. Το *Al-Sihah* είναι ένα από τα σημαντικότερα Αραβικά λεξικά του μεσαίωνα. Επιπλέον μεγάλο μέρος του υλικού του ενσωματώθηκε σε μεταγενέστερα Αραβικά λεξικά που συντάχθηκαν από άλλους. Πληθώρα συνόψεων του, όπως και επεκτάσεων του, παρήχθησαν στα Αραβικά στους αιώνες. Μια πλήρως αναζητήσιμη διαδικτυακή έκδοση του βρίσκεται στο Baheth.info . Το μεγαλύτερο μέρος του αντιγράφηκε στην τεράστια συλλογή λεξικών *[[Lisan al-Arab]]* του 13ου αιώνα.

Ο Ε. Σαΐντιους ξεκίνησε να γράφει μια μετάφραση του στα Λατινικά, αλλά μόνο ένα μέρος του εκδόθηκε στο Χαρντερβέκ (1776). Ολόκληρο το έργο εκδόθηκε στο Ταμπρίζ (1854) και το Κάιρο (1865), ενώ εμφανίστηκαν πολλές συνόψεις του και μεταφράσεις στα Περσικά. Το 1729 οι καταχωρίσεις του λεξικού διαμόρφωσαν τις βάσεις για ένα Αραβοτουρκικό λεξικό το οποίο ήταν το πρώτο βιβλίο που τυπώθηκε με τη μέθοδο του πιεστηρίου από τον Ιμπραήμ Μουτεφερίκα κατά την Οθωμανική περίοδο.

## Παραπομπές


## Πηγές
* ''Arabic Lexicography: Its History, and Its Place in the General History of Lexicography'', από τον John A. Haywood, 1965.
* 
*

## Εξωτερικοί σύνδεσμοι
* Encyclopedia Islamica

Κατηγορία:Μουσουλμάνοι λεξικογράφοι
Πτούι

Το **Πτούι** (**Ptuj**) είναι πόλη με πληθυσμό 18.339 κατοίκους στη βορειοανατολική Σλοβενία, που ανήκει στην περιοχή της Στυρίας (Štajerska).

## Ιστορία
Το Πτούι είναι η αρχαιότερη πόλη της Σλοβενίας. Υπάρχουν ενδείξεις ότι η περιοχή αυτή εποικήθηκε ήδη από τη Λίθινη Εποχή. Κατά την Ύστερη Εποχή του Σιδήρου εποικήθηκε από Κέλτες.

Μέχρι τον 1ο αιώνα π.Χ. ο οικισμός ελεγχόταν από την Αρχαία Ρώμη ως μέρος της επαρχίας της Παννονίας. Το 69 μ.Χ. ο Βεσπασιανός εξελέγη Ρωμαίος αυτοκράτορας από τις ποταμοκρατικές λεγεώνες στο Πτούι και η πρώτη γραπτή αναφορά της πόλης του Πτούι είναι από αυτό το έτος. Το Poetovium ήταν το στρατόπεδο βάσης της 13ης Δίδυμης Λεγεώνας (Legio XIII Gemina), όπου είχε το θριαμβευτικό του φρούριο ή κάστρο. Το όνομα προήλθε από την εποχή του αυτοκράτορα Τραϊανού, ο οποίος χορήγησε στον οικισμό το καθεστώς της πόλης και το ονόμασε Colonia Ulpia Traiana Poetovio το 103.

Η πόλη είχε 40.000 κατοίκους πριν λεηλατηθεί από τους Ούννους το 450.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Σλοβενίας
Καρφίτσα (ραπτική)

μικρογραφία|Κοντές καρφίτσες με πλαστικό κεφαλάκι
Η **καρφίτσα** είναι ένα μακρόστενο εργαλείο που χρησιμοποιείται στη ραπτική για να κρατά προσωρινά ενωμένα κομμάτια υφάσματος ή και χαρτιού. Η καρφίτσα κατασκευάζεται από μέταλλο.  Είναι αιχμηρή από τη μια πλευρά και έχει μια μικρή κεφαλή στην άλλη πλευρά.

## Παροιμιώδεις φράσεις
* «*δεν πέφτει καρφίτσα»*: η φράση χρησιμοποιείται για να δηλώσει την πολυκοσμία σε έναν χώρο. 
* «*ψάχνει καρφίτσα στα άχυρα»*: η φράση χρησιμοποιείται  

## Δείτε επίσης
*Παραμάνα
*Βελόνα
*Αγκράφα

## Παραπομπές



Κατηγορία:Ραπτική
Ενδυμασία

**Ενδυμασία** είναι το διακριτικό στυλ φορεσιάς ενός ατόμου ή μιας ομάδας που αντανακλά την τάξη, το φύλο, το επάγγελμα, την εθνικότητα, τη δραστηριότητα ή την εποχή της.

Ο Γκάμπριελ είναι ψάριΟ όρος επίσης παραδοσιακά χρησιμοποιούνταν για να περιγράψει ένα τυπικό κατάλληλο ντύσιμο για ορισμένες δραστηριότητες, όπως κοστούμι ιππασίας, κοστούμι κολύμπισης, κοστούμι χορού, και βραδινή φορεσιά. Το κατάλληλο και αποδεκτό κοστούμι υπόκειται σε αλλαγές στο χώρο της μόδας και σε τοπικά πολιτιστικά πρότυπα.

## Σημειώσεις


Κατηγορία:Ένδυση
Αγιοσορίτισσα

H **Αγιοσορίτισσα** είναι εικονογραφικός τύπος της Παναγίας, σύμφωνα με τον οποίο η Θεομήτωρ απεικονίζεται συνήθως ολόσωμη, στραμένη πλαγίως (είτε αριστερά, είτε δεξιά) κατά τρία τέταρτα, δεομένη με τα χέρια της στο ίδιο ύψος, ή με το ένα χέρι πιο χαμηλά.

## Η ονομασία
Η ονομασία Αγιοσορίτισσα δεν συνδέεται με κάποια ιδιότητα της Παναγίας, αλλά με κάποιο τοπωνύμιο. Συγκεκριμένα προέρχεται από την *άγια σορό* , κιβώτιο πολυτελώς κατασκευασμένο και διακοσμημένο στο οποίο βρισκόταν η αγία Ζώνη της Θεοτόκου και το οποίο βρισκόταν στο ναό της Θεοτόκου ο οποίος βρισκόταν κοντά στο ναό της Αγίας Σοφίας στην Κωνσταντινούπολη, στη συνοικία των Χαλκοπρατείων. 

## Διάδοση και παραλλαγές
Η παλαιότερη απεικόνιση της Παναγίας αυτού του τύπου είναι ψηφιδωτό του 5ου αι., της βόρειας μικρής κιονοστοιχίας στο ναό του Αγίου Δημητρίου της Θεσσαλονίκης.  Πιθανώς αντέγραφε φορητή εικόνα. Απεικονίσεις της Αγιοσορίτισσας έχουμε σε σφραγιδες και μολυβδόβουλλα από τον 10ο αι. και νομίσματα όπως του 12ου αι.(Μανουήλ Α΄ Κομνηνός), του 13ου (Θεόδωρος Κομνηνός-Δούκας), καθώς και σε εικόνες, π.χ της Ιεράς Μονής του Σινά, της Ρώμης, στον καθεδρικό ναό του Φράιζινγκ.

Βασική παραλλαγή είναι ο τύπος της *Χυμευτής*, ίσως από κάποια χυμευτή ή σμαλτωμένη εικόνα.

## Παραπομπές


## Πηγές
*

*

## Εξωτερικοί σύνδεσμοι
* «Η μοναδική βυζαντινή εικόνα της Παναγίας Αγιοσορίτισσας» (30 Οκτωβρίου 2013). *www.newsbomb.gr*. Ανακτήθηκε στις 28-03-2017.

Αγιοσοριτισσα
Κατηγορία:Παναγία
Στάμος Σέμσης

Ο **Στάμος Σέμσης** (1 Οκτωβρίου 1964) είναι Έλληνας τραγουδοποιός και τραγουδιστής.

## Βιογραφία
Είναι γιος του Μιχάλη Σέμση, ο οποίος ήταν για χρόνια πρώτο βιολί στην Κρατική Ορχήστρα Αθηνών, και αδελφός του Δημήτρη Σέμση, ο οποίος κατείχε την ίδια θέση στα αναλόγια της Ελληνικής Καμεράτακαι από το 2003 την ίδια θέση στα αναλογία της Κρατικής Ορχήστρας. Επίσης είναι εγγονός του Δημήτρη Σέμση, βιρτουόζου, παραδοσιακού βιολιστή, γνωστού και ως «Σαλονικιός». 

Ο Στάμος άρχισε βιολί στα πέντε του χρόνια, έχοντας δάσκαλο τον πατέρα του. Κατόπιν πήγε για σπουδές στο Royal College of Music στο Λονδίνο, απ' όπου πήρε δίπλωμα σολίστ. Στη συνέχεια εντάχθηκε ως βιολιστής στην Ελληνική Καμεράτα. 

## Δισκογραφία

Επίσης, ο Στάμος Σέμσης έγραψε τη μουσική για τις παραστάσεις *Smiley* και *Εδώ Και Τώρα*.

## Παραπομπές


## Εξωτερικοί σύνδεσμοι
*Στάμος Σέμσης: Η κυκλοφορία ενός δίσκου στη δεκαετία του 1980 ήταν γεγονός πανελλήνιο. Επηρέαζε τη χώρα, την αισθητική... Avopolis

Κατηγορία:Έλληνες συνθέτες
Κατηγορία:Έλληνες μουσικοί
Στοχαστική διαφορική εξίσωση

**Στοχαστική διαφορική εξίσωση** λέγεται η διαφορική εξίσωση στην οποία ένας ή περισσότεροι όροι είναι στοχαστικές διαδικασίες, που σημαίνει ότι η λύση είναι και η ίδια στοχαστική διαδικασία.
Για παράδειγμα  η εξίσωση dXt=b(t,Xt)dt+σ(t,Xt)dWt  όπου Wt μια m-διάστατη κίνηση Brown, αποτελεί μια στοχαστική διαφορική εξίσωση. 
Ο πρώτος όρος είναι ένας όρος τάσης και αποτελεί το ντετερμινιστικό μέρος της εξίσωσης και το δεύτερο άθροισμα αποτελεί το όρο διάχυσης και είναι μια στοχαστική διαδικασία.
Μια  στοχαστική διαφορική εξίσωση έχει λύση αν υπάρχει διαδικασία Ito Xt  που την ικανοποιεί.

Αν οι b, σ είναι ανεξάρτητες του χρόνου τότε οι λύσεις των εξισώσεων αυτής της μορφής λέγονται **διαδικασίες διάχυσης**.

Στοχαστικές διαφορικές εξισώσεις χρησιμοποιούνται για την μοντελοποίηση συστημάτων και φαινομένων που περιέχουν κάποιου είδους τυχαιότητας. Τέτοια προβλήματα προκύπτουν σε πολλά φυσικά φαινόμενα  και σε θέματα οικονομικών (μοντελοποίηση μετοχών, μοντέλα επιτοκίων στα χρηματοοικονομικά).  

## Βιβλιογραφία
*

*

Κατηγορία:Διαφορικές εξισώσεις
Πλάτανος του Παυσανία

Με το όνομα **«Πλάτανος του Παυσανία»** είναι γνωστός ένας υπεραιωνόβιος πλάτανος που βρισκόταν κοντά στο χωριό Τριπόταμα της ορεινής Αχαΐας και ο οποίος αποτελούσε σημαντικό φυσικο-ιστορικό αξιοθέατο και μνημείο της περιοχής. Το ύψος του ξεπερνούσε τα 40 μέτρα και η περίμετρός του έφτανε τα 8 μέτρα, ενώ φυόταν σε υψόμετρο περίπου 650 μέτρων.
  
Ο συγκεκριμένος πλάτανος πήρε την ονομασία αυτή, γιατί σύμφωνα με την παράδοση στον ίσκιο του αναπαύθηκε ο περιηγητής και γεωγράφος της αρχαιότητας Παυσανίας όταν επισκέφτηκε την περιοχή της Ψωφίδος. Πολλοί ειδικοί ωστόσο αποκλείουν την εκδοχή αυτή. 

Το 2015 διαπιστώθηκε ότι το δέντρο είχε πλέον ξεραθεί έχοντας προσβληθεί από την ασθένεια του μεταχρωματικού έλκους, μία από τις σημαντικότερες ασθένειες δασικών δέντρων που απαντάται στην Ελλάδα. 

## Δείτε επίσης
* Παυσανίας
* Ψωφίς
* Τριπόταμα Αχαΐας

## Παραπομπές


Κατηγορία:Δήμος Καλαβρύτων
Κατηγορία:Δήμος Αροανίας
Κατηγορία:Ιστορικά δέντρα
Ευαγγελισμός της Θεοτόκου παρά το φρέαρ

Ο **Ευαγγελισμός της Θεοτόκου παρά το φρέαρ** είναι εικονογραφικός τύπος της Παναγίας κατά τον οποίο η Θεοτόκος κρατώντας υδρία στέκεται κοντά σε πηγάδι, ενώ πάνω από αυτήν πετάει ένας άγγελος. Η Παρθένος δεν βλέπει τον άγγελο αλλά είναι έκπληκτη από το άγγελμα.

## Προέλευση απεικονίσεως
Πρόκειται για θέμα αντλημένο από την απόκρυφη χριστιανική γραμματεία και το Πρωτευαγγέλιον του Ιακώβου. Άλλη πηγή είναι το αρμενικό απόκρυφο της Παιδικής ηλικίας του Κυρίου (5ο κεφ). Σύμφωνα με αυτό η Παναγία πηγαίνοντας να αντλήσει νερό άκουσε τη φωνή του αγγέλου και εξέλαβε αυτή ως δαιμονική, και τότε επικαλέσθηκε τον Θεό του Ισραήλ για να την προστατεύσει.

## Διάδοση θέματος
Για πρώτη φορά απαντάται το θέμα στο τέλος του 5ου αι. σε ελεφάντινο δίπτυχο του καθεδρικού ναού του Μιλάνου. Τον 6ο αι. σε φιαλίδια (ευλογίας) της Μόντσα βρίσκουμε το θέμα αυτό. Αργότερα σε χειρόγραφο του Φυσιολόγου και μάλιστα στα μωσαϊκά. Επίσης σε ψηφιδωτά της αγίας Σοφίας του Κιέβου, της μονής Δαφνίου και του Αγίου Μάρκου της Βενετίας. Τον 12ο αιώνα στο ψηφιδωτό της Καπέλλας Παλατίνας, της Μαρτοράνας και της Μητροπόλεως του Μονρεάλε στη Σικελία. Τον 14ο αι. στη Μονή Χώρας της Κωνσταντινούπολης. Στον Άγιο Κλήμεντα Αχρίδος και στη Σούσιτσα την Παναγία η οποία στέκεται κοντά στο πηγάδι κρατούν εκατέρωθεν δύο γυναίκες. Ίσως είναι προσωποποιήσεις.

## Παραπομπές


## Πηγές
*Κωνσταντίνος Δ. Καλοκύρης, Η Θεοτόκος εις την εικονογραφίαν Ανατολής και Δύσεως. Θεσσαλονίκη: Πατριαρχικόν Ίδρυμα Πατερικών Μελετών, 1972

Ευαγγελισμος της Θεοτοκου παρα το φρεαρ
Φρεαρ
Γενικές εκλογές στη Γιούκον (2016)

Οι **38ες γενικές εκλογές στη [[Γιούκον]]** διεξήχθησαν στις 7 Νοεμβρίου 2016 για την εκλογή των μελών της 34ης Νομοθετικής Συνέλευσης, στην εν λόγω επαρχία του Καναδά.

Ανάμεσα στα σημαντικότερα ζητήματα που απασχόλησαν τις εκλογές ήταν η οικονομία και τα οφέλη από τον φόρο στον άνθρακα. Η κυβέρνηση της Γιούκον, με επικεφαλής τον πρωθυπουργό Ντάρελ Πασλόσκι, ηττήθηκε από το τρίτο κόμμα Φιλελεύθερο Κόμμα της Γιούκον με επικεφαλής την Σάντι Σίλβερ, τερματίζοντας τα 14 χρόνια της διακυβέρνησης από το Κόμμα Γιούκον.
Ο πρωθυπουργός Πασλάκι έχασε την έδρα του.

Η συμμετοχή διαμορφώθηκε στο 79,9% (18.787 ψήφοι) και ήταν η υψηλότερη στην ιστορία της Γιούκον και η μεγαλύτερη από το 1996.

## Αποτελέσματα

|- 
!rowspan="2"|Κόμμα
!rowspan="2"|Αρχηγός
!rowspan="2"|Υποψήφιοι
!colspan="4"|Έδρες
!colspan="3"|Λαϊκή ψήφος
|-
!2011
! Διάλυση κοινοβουλίου
!2016
!+/-
!Ψήφοι
!%
!% μεταβολή
|-
|Φιλελεύθερο Κόμμα της Γιούκον
|align=left|Σάντι Σίλβερ
|19 ||2 |||1 || 11|| +10|| 7.404 ||39,4 ||+4,2%
|-
|Κόμμα Γιούκον
|align=left|Ντάρελ Πασλόσκι 
|19 ||11 ||11 || 6|| -5||6.272 ||33,4 ||-7,1%
|-
|Νέο Δημοκρατικό Κόμμα Γιούκον
|align=left|Λιζ Χάνσον 
|19 ||6 ||6 || 2|| -4||4.928 ||26,2 ||-6,4%
|-
|Κόμμα Πρασίνων της Γιούκον
|align=left|Φρανκ ντε Γιονγκ 
| 5 || 0 || 0 || &ndash;||0|| 145 ||0,8% ||+0,1%
|-
| colspan="2" style="text-align:left;"|Ανεξάρτητοι
| 1 || 0 ||&ndash; || 0 || 1 ||  38 ||0,2% ||-0,3%
|-
| colspan="5" |
|-
| style="text-align:left;" colspan="3"|**Σύνολο**
|63 ||**19** ||**19** ||**19** ||  || ||
|}

### Συνοπτικά αποτελέσματα

## Παραπομπές


2016 Γιουκον
Κατηγορία:Γιούκον
Γιουκον
Βλαχερνίτισσα

Η **Βλαχερνίτισσα** είναι εικονογραφικός τύπος της Παναγίας, στην οποία η Θεοτόκος εικονίζεται μετωπικά, στηθαία ή ολόσωμη, με τα χέρια εκατέρωθεν υψωμένα σε στάση δέησης. Το βρέφος Ιησούς παριστάνεται μέσα σε μετάλλιο μπροστά στο στήθος της. Είναι τύπος Πλατυτέρας και όχι Βρεφοκρατούσας.

## Διάδοση και παραλλαγές
Η αναπαράσταση πρωτοεντοπίζεται στα τέλη του 9ου αι. Ο Φώτιος περιέγραφε μια τέτοια στη *Νέα Εκκλησία του Παλατίου* στην Κωνσταντινούπολη. Εντοπίζεται και στην κόγχη του Βήματος του ναού της Αγίας Σοφίας (11ος αιώνας), όπως και στα νομίσματα των αυτοκτατόρων Κωνσταντίνου Θ' Μονομάχου, Μιχαήλ ΣΤ΄, Κωνσταντίνου Δούκα και σε μολυβδόβουλα.

Αρχικά αναπαρίστατο δεομένη χωρίς το παιδί Ιησού και στη συνέχεια προστέθηκε το Θείο Βρέφος, οπότε έχουμε τον επικρατούντα τύπο της Βλαχερνίτισσας. Με την τελευταία παραλλαγή την βρίσκουμε σε Κομνηνάτα (11ος αι), σφραγίδες, γλυπτά (Μονή Ξηροποτάμου του Αγίου Όρους, εκκλησία Santa Maria Mater Domini της Βενετίας) και στη Μονή της Χώρας στην Κωνσταντινούπολη. Δεν πρόκειται για βρεφοκρατούσα Παναγία, αφού το παιδί Ιησούς βρίσκεται σε μετάλλιο και πάνω από το στήθος της Παναγίας, η οποία δεν το κρατά και δείχνει τον ευρισκόμενο ακόμα στην κοιλιά της Θείο Λόγο. Πρόκειται για την *Παρθένο της συλλήψεως* ή *Κυοφορούσα Παναγία*.

## Παραπομπές



## Πηγές

* 

Βλαχερνιτισσα
Σύγκριση των μέσων εγγραφής

Αυτό το άρθρο αναλύει λεπτομερώς τη **σύγκριση των μέσων εγγραφής** ήχου.

## Σύγκριση

Η τυπική διάρκεια του άλμπουμ βινυλίου είναι περίπου 15 με 25 λεπτά ανά πλευρά. Με κλασική μουσική και προφορικό λόγο η ηχογράφηση μπορεί να επεκταθεί σε πάνω από 30 λεπτά σε κάθε πλευρά. Αν μια πλευρά δεν υπερβαίνει το μέσο χρόνο, το μέγιστο πλάτος αυλακιού  μειώνεται για να κάνει χώρο για το πρόσθετο υλικό . Αυτό μπορεί να προκαλέσει φύσημα στον ήχο (hiss) από χαμηλότερης ποιότητας ενισχυτές και όταν η ένταση ήχου έχει ρυθμιστεί σε υψηλό επίπεδο για να αντισταθμίσει το χαμηλότερο επίπεδο ηχογράφησης. 

Αν και ο όρος EP είναι συνήθως χρησιμοποιείται για να περιγράψει ένα 7" single με περισσότερα από δύο κομμάτια, και τεχνικά δεν είναι διαφορετικό από ένα κανονικό 7" single. Το EP χρησιμοποιεί μειωμένη δυναμική περιοχή και μία μικρότερη run-off groove περιοχή για να παρατείνει το χρόνο αναπαραγωγής. Ωστόσο, υπάρχουν παραδείγματα των singles, όπως Οι Beatles' "Hey Jude" ή Queen "Bohemian Rhapsody", το οποίο είναι έξι λεπτά ή περισσότερο. 

Κατηγορία:Μουσική τεχνολογία
Κατηγορία:Ηχογραφημένη μουσική
Κατηγορία:Αποθηκευτικός χώρος ήχου
Έλληνες στο Καζακστάν

Οι Έλληνες του Καζακστάν είναι κυρίως απόγονοι των Ελλήνων του Πόντου, που μεταφέρθηκαν εκεί από τον Ιωσήφ Στάλιν, από τη νότια Ρωσία και την περιοχή του Καυκάσου. Πρώτοι εκτοπίστηκαν οι Έλληνες της Κριμαίας το 1944, σύμφωνα με το ψήφισμα 5984 της 2ης Ιουνίου 1944. Στη συνέχεια διώχθηκαν οι Έλληνες του Καυκάσου (Γεωργία και Αρμενία) τον Ιούνιο του 1949, τον Φεβρουάριο του 1950 και τον Αύγουστο του 1950. Ο συνολικός αριθμός των ατόμων που απελάθηκαν ήταν περίπου 60.000 άνθρωποι.

Στις μέρες μας υπάρχουν 10-12 χιλιάδες Έλληνες που ζουν στο Καζακστάν σε 17 κοινότητες, και μαζί με την ελληνική κοινότητα του Κιργιστάν συνθέτουν την ομοσπονδία Φιλίας των ελληνικών κοινοτήτων στο Καζακστάν και Κιργιστάν. Η Ομοσπονδία τυπώνει μια μικρή εφημερίδα, διοργανώνει χορευτικές εκδηλώσεις, και προσφέρει μαθήματα χορού και ελληνικής γλώσσας. Αυτή τη στιγμή στο Καζακστάν υπάρχουν 6 Έλληνες δάσκαλοι που χρηματοδοτούνται από την Γενική Γραμματεία Απόδημου Ελληνισμού. Επιπλέον, τα ελληνικά διδάσκονται από δύο δάσκαλους, αποσπασμένους από την Ελλάδα.

## Πληθυσμός

## Αξιοσημείωτοι άνθρωποι
* Μπάμπης Χολίδης, αθλητής της ελληνορωμαϊκής πάλης και ολυμπιονίκης. 
* Ίλγια Ίλγιν, αρσιβαρίστας (από τον Πόντιο παππού της μητέρας του, τον Ιάκωβο Φουντουκίδη).
* Σάββας Κωφίδης, Έλληνας διεθνής ποδοσφαιριστής και προπονητής.
* Δημήτρης Παπαδόπουλος, Έλληνας διεθνής ποδοσφαιριστής.
*Ειρήνη Παπαδοπούλου, Ελληνίδα τραγουδίστρια.
* Εφσταφίι Πεχλεβανίδης, παλαίμαχος Σοβιετικός και Έλληνας ποδοσφαιριστής.
* Αλεξάντρ Χαψάλης, παλαίμαχος Σοβιετικός ποδοσφαιριστής.
*Γιώργος Χατζηιωαννίδης, αθλητής της ελευθέρας πάλης και χάλκινος ολυμπιονίκης.

## Δείτε επίσης
* Απόδημος Ελληνισμός
* Ελληνο-Καζακικές σχέσεις
* Δημογραφία του Καζακστάν

## Παραπομπές


Ελληνες
Καζακσταν
Κατηγορία:Ελληνική διασπορά ανά χώρα
Θεωρία του σκοπού

Η **θεωρία του σκοπού** () ανήκει στον τομέα της μεταφρασεολογίας. Παρέχει μια εικόνα για τη φύση της μετάφρασης ως σκόπιμη δραστηριότητα, η οποία εφαρμόζεται άμεσα σε κάθε μεταφραστικό έργο.
Καθιερώθηκε από τους Γερμανούς γλωσσολόγους Χανς Βερμέερ και Καταρίνα Ράις και αποτελείται από την ιδέα ότι η μετάφραση και η διερμηνεία θα πρέπει πρωτίστως να λαμβάνουν υπόψη τη λειτουργία του κειμένου-στόχου.

## Στόχος και κοινό
Η θεωρία του σκοπού ασχολείται με τη μετάφραση ως μια δραστηριότητα με στόχο ή σκοπό, και εστιάζει στον επιδιωκόμενο αποδέκτη ή κοινό της μετάφρασης. Μετάφραση είναι η παραγωγή ενός κειμένου-στόχου σε ένα περιβάλλον-στόχο για ένα συγκεκριμένο σκοπό και για συγκεκριμένους αποδέκτες κάτω από συγκεκριμένες συνθήκες. Στη θεωρία του σκοπού, το κείμενο-πηγή κρίνεται κατώτερο από ό, τι σε ανάλογες μεταφραστικές θεωρίες. Η πηγή θεωρείται μια «προσφορά πληροφοριών», την οποία ο μεταφραστής μετατρέπει σε μια «προσφορά πληροφοριών» για το κοινό-στόχο.

Ο Πολ Κούσμαλ ερμηνεύει αυτή την θεωρία ως: «μια λειτουργική προσέγγιση η οποία έχει μεγάλη σχέση με τη θεωρία του σκοπού». Η λειτουργία της μετάφρασης εξαρτάται από τις γνώσεις, τις προσδοκίες, τις αξίες και τις κοινωνικές συμβάσεις των αναγνωστών-στόχων, οι οποίοι και πάλι επηρεάζονται από την κατάσταση στην οποία βρίσκονται και από τον πολιτισμό. Αυτοί οι παράγοντες καθορίζουν αν η λειτουργία του κειμένου-πηγή ή των αποσπασμάτων του κείμενου-πηγή μπορεί να διατηρηθεί ή πρέπει να τροποποιηθεί ή ακόμα και να αλλάξει.

Οι κανόνες της θεωρίας του σκοπού περιλαμβάνουν:
# το κείμενο-στόχος πρέπει να έχει εσωτερική συνοχή
# το κείμενο-στόχος πρέπει να σχετίζεται με το κείμενο-πηγή
# το κείμενο-στόχος καθορίζεται από το σκοπό του.

## Βιβλιογραφία
* Θεμελίωση μιας Γενικής Θεωρίας της Μετάφρασης, Katharina Reiß & Hans J. Vermeer, Δίαυλος, 2021, ISBN 9789605314743

## Αναφορές

Κατηγορία:Γλωσσολογία-επέκταση
Κατηγορία:Θεωρίες
Κατηγορία:Μεταφραστικές Σπουδές
Παραλία Επιταλίου Ηλείας

:*Για οικισμούς κ.λπ. με ίδιο όνομα στην Ελλάδα, δείτε: [[Παραλία (αποσαφήνιση)|Παραλία]].*

Η **Παραλία** είναι  της Δημοτικής Κοινότητας Επιταλίου που βρίσκεται στο Νομό Ηλείας, περίπου 11 χιλιόμετρα νοτιοδυτικά της πόλης του Πύργου, σε υψόμετρο 5 μέτρων. Διοικητικά ανήκει στην Δημοτική Ενότητα Βώλακος του Δήμου Πύργου και έχει 52 μόνιμους κατοίκους σύμφωνα με την απογραφή 2021 ενώ με αυτήν του 2011 ήταν 26.

## Δημογραφικά στοιχεία
Η εξέλιξη του μόνιμου πληθυσμού τον 21ο αιώνα είναι η εξής:

## Παραπομπές


## Εξωτερικοί σύνδεσμοι
* https://www.eetaa.gr/metaboles/oikmet_details.php?id=26600 (Διοικητικές Μεταβολές Παραλίας Επιταλίου Ηλείας 1981 - 2010)

Κατηγορία:Χωριά της περιφερειακής ενότητας Ηλείας
Κατηγορία:Δήμος Βώλακος
Κατηγορία:Δήμος Πύργου
Ελένη Πολυχρονάτου

Η **Ελένη Πολυχρονάτου** (Αθήνα, 27 Ιανουαρίου 1959) είναι Ελληνίδα
ζωγράφος, γλύπτρια και Δρ. Ιστορίας της Τέχνης.

## Βιογραφία
Γεννήθηκε στην Αθήνα το 1959 από γονείς Κεφαλλονίτες. Σπούδασε Ζωγραφική και Γλυπτική στην Ανωτάτη Σχολή Καλών Τεχνών. Συνέχισε σε διδακτορικές σπουδές στην ΑΣΚΤ στην Ιστορία της Τέχνης με τη διατριβή της να έχει τίτλο: ¨Έργα Τέχνης Μεγάλης Κλίμακας στον Αστικό και Φυσικό Χώρο. Από τη δεκαετία του 60 έως τον 21ο αιώνα¨. Έχει παρουσιάσει το καλλιτεχνικό της έργο σε πλήθος ατομικών και ομαδικών εκθέσεων στην Ελλάδα και το εξωτερικό. 
. . Πλέον εργάζεται ως διευθύντρια στο καλλιτεχνικό σχολείο Δραπετσώνα-Κερατσίνι

## Παραπομπές


Κατηγορία:Έλληνες ζωγράφοι του 21ου αιώνα
Κατηγορία:Έλληνες γλύπτες
Κατηγορία:Ελληνίδες ζωγράφοι
Μαυροτράγανο

**Μαυροτράγανο**, η αρχαία αυτή ποικιλία σταφυλιού, που κινδύνευσε με εξαφάνιση, ευδοκιμούσε αιώνες στα ηφαιστειογενή, άγονα εδάφη της Σαντορίνης όπου είναι και η προέλευση της. Δεν χάθηκε, όμως, χάρη σε λίγα διάσπαρτα γέρικα αμπέλια και την πρωτοβουλία των τοπικών οινοπαραγωγών. Σήμερα, το Μαυροτράγανο θεωρείται μια από τις καλύτερες ερυθρές ελληνικές ποικιλίες και διαπιστώνεται μια τάση επέκτασης της καλλιέργειας δεδομένου ότι παράγει κρασιά με εξαιρετικό χαρακτήρα. 
## Καλλιέργεια
Η αξιόλογη αυτή γηγενής ποικιλία καλλιεργείται κυρίως στο νησί της Σαντορίνης και ελάχιστα στην υπόλοιπη Ελλάδα. Ακόμα και στη Σαντορίνη ωστόσο καλύπτει ένα πολύ μικρό ποσοστό του αμπελώνα του νησιού. Η ποικιλία αυτή μπορεί να βρεθεί κυρίως διασκορπισμένη σε ολόκληρο τον αμπελώνα, αλλά τα τελευταία χρόνια έχουν γίνει σημαντικές προσπάθειες, στα πλαίσια της επέκτασης της καλλιέργειας της, για δημιουργία αμιγών αμπελώνων από Μαυροτράγανο.
Το Μαυροτράγανο ως φυτό χαρακτηρίζεται ως ζωηρό, μέτρια παραγωγικό και ευπαθές στο ξηρό κλίμα. Ξεκινά τη βλάστηση του μέσα στο τρίτο δεκαήμερο του Μάρτη, η άνθηση του τοποθετείται στο δεύτερο δεκαήμερο του Μαΐου και η τεχνολογική ωρίμανση του στο τέλος Αυγούστου. Κάθε καρποφόρα κληματίδα φέρνει μια σταφυλή μεγάλη και προς μεσαίου μεγέθους, κυλινδροκωνική και πυκνόρραγη. Η ρώγα του είναι μέσου μεγέθους, σφαιρική, με παχύ φλοιό, τραγανή και έντονου σκούρου ερυθροϊδούς χρωματισμού.
## Οίνος
Το Μαυροτράγανο παράγει υψηλόβαθμους οίνους, μέτριας οξύτητας και με βαθύ ερυθρό χρώμα. Στον ουρανίσκο είναι συνήθως πληθωρικό, με έντονες τανίνες, αρώματα κόκκινων ώριμων φρούτων και μπαχαρικών. Παραδοσιακά χρησιμοποιούνταν στη Σαντορίνη για να εμπλουτίσει το άρωμα και τη γεύση του τοπικού παραδοσιακού ερυθρού γλυκού οίνου, μέχρι που ανακάλυψαν τις πραγματικές του δυνατότητες και δειλά δειλά άρχισαν οι πρώτες μονοποικιλιακές εμφιαλώσεις.

## Παραπομπές

Κατηγορία:Ελληνικές ποικιλίες σταφυλιών
Κατηγορία:Σαντορίνη
Κατηγορία:Κυκλαδίτικη κουζίνα
Κωνσταντίνος Μητσοτάκης (αποσαφήνιση)

Το ονοματεπώνυμο **Κωνσταντίνος Μητσοτάκης** μπορεί να αναφέρεται σε ένα από τα παρακάτω πρόσωπα:

* Κωνσταντίνος Μητσοτάκης του Κωνσταντίνου (1845-1898). Έλληνας νομικός, πολιτικός και εκδότης εφημερίδας, γενάρχης της πολιτικής οικογένειας Μητσοτάκη. Αναφέρεται και ως *γερο-Κωστής* ή *Γεροκωστής* Μητσοτάκης.
* Κωνσταντίνος Μητσοτάκης του Κυριάκου (γενν. 1918). Έλληνας πολιτικός, βουλευτής, υπουργός, πρώην Πρωθυπουργός της Ελλάδας (1990-1993), εγγονός του Κωνσταντίνου Κων. Μητσοτάκη (1845-1898).
Κατάλογος των διπλωματικών αποστολών στο Καζακστάν

Αυτό το λήμμα παρουσιάζει τις διπλωματικές αποστολές στο Καζακστάν. Σήμερα, η Αστανά, σημερινή πρωτεύουσα της χώρας, έχει 62 πρεσβείες από άλλες χώρες, ενώ το Αλμάτι, η πρώην πρωτεύουσα της χώρας, έχει 1 πρεσβεία άλλης χώρας. δεξιά|μικρογραφία|400x400εσ|Χάρτης των διπλωματικών αποστολών στο Καζακστάν

**Αλμάτι**

## Άλλες θέσεις
*  (Αντιπροσωπεία)

## Γραφεία-παραρτήματα των πρεσβειών
Αλμάτι: 
* 
* 
* 
* 
* 

## Γενικά προξενεία/Προξενεία
* Αλμάτι: 
*  (Προξενείο)
* 
* 
* 
* 
* 
*  (Προξενείο)
* 
* 
* 
* 
*   
*  (Προξενείο)
* 
* 
* Ακτάου: 
*  (Προξενείο)
*  (Προξενείο)
*  (Προξενείο)
*  (Προξενείο)
* Οράλ:
*  (Προξενείο)

## Επίτιμα Προξενεία
* Αλμάτι: 
* 
* 
* 
* 
* 
* 
* 
* 
* 
* 
* 
* 

## Χώρες που εκπροσωπούνται από πρεσβείες άλλων χωρών
* Στη Μόσχα, εκτός από τις χώρες με παρένθεση: 

## Παραπομπές

Κατηγορία:Διεθνείς σχέσεις
Κατηγορία:Πολιτική του Καζακστάν
FurryMUCK

Το ***FurryMUCK*** είναι ένα από τα παλαιότερα και μεγαλύτερα βιντεοπαιχνίδια μη πολεμικού στοιχείου με πολλαπλούς χρήστες, που υπάρχει. Ιδρύθηκε το 1990 ως ένας διαδικτυακός τόπος συγκέντρωσης για τους οπαδούς των furries να συναντηθούν και να κοινωνικοποιηθούν σε ένα εικονικό περιβάλλον παιχνιδιού ρόλων. Στο πέρασμα του χρόνου, το FurryMUCK κατάφερε να γίνει ένα από τα κεντρικά σημεία επαφής για το furry fandom, με μια βάση χρηστών που αποτελείται από αρκετές χιλιάδες, και ταυτοχρόνως με πάνω από 150 χρήστες να κάνουν εγγραφή σε τακτικούς ρυθμούς.

Πολλοί οπαδοί των furries δηλώνουν ότι η πρώτη τους έκθεση στο furry fandom προήλθε από το FurryMUCK.

## Περαιτέρω ανάγνωση
*''The Players' Realm. σελ.&nbsp;86. McFarland.
* ''Communities in Cyberspace''. σελ.&nbsp;129–. Routledge.
* ''Atlas of Cyberspace'' σελ.&nbsp;187–188. Addison-Wesley
* ''Net Games''. σελ.&nbsp;209, 228. Random House Information Group.
*''Internet Virtual Worlds Quick Tour''. σελ.&nbsp;109–. Ventana Press.
* ''The Active Reader: Strategies for Academic Reading and Writing''. σελ.&nbsp;426–427. Oxford University Press.
*''Internet starter kit for Macintosh''. σελ.&nbsp;65, σελ.&nbsp;115–116. Hayden Books.
* ''Internet Starter Kit for Windows''. σελ.&nbsp;63, σελ.&nbsp;81, σελ.&nbsp;105

## Εξωτερικοί σύνδεσμοι
* Επίσημη ιστοσελίδα
*  στη WikiFur

Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Βιντεοπαιχνίδια για PC
Κατηγορία:Furry fandom
Βουλευτικές εκλογές 2016 στον Άγιο Μαρίνο

**Γενικές εκλογές** διεξήχθησαν στον Άγιο Μαρίνο στις 20 Νοεμβρίου 2016. Η συμμαχία Πρώτα ο Άγιος Μαρίνος έλαβε την πλειοψηφία των ψήφων του λαού,  αλλά δεν εξασφάλισαν την πλειοψηφία στο Μεγάλο και Γενικό Συμβούλιο, καταλαμβάνοντας αρχικά 25 έδρες. Καθώς καμία αυτόνομη συμμαχία δεν πέτυχε να κερδίσει την πλειοψηφία των εδρών, ένας δεύτερος γύρος πραγματοποιήθηκε στις 4 Δεκεμβρίου 2016 μεταξύ των δύο πρώτων συνασπισμών, Πρώτα ο Άγιος Μαρίνος και Adresso.sm, για να καθοριστεί ο νικητής του μπόνους (με βάση το εκλογικό σύστημα). Στον δεύτερο γύρο ο συνασπισμός Adresso.sm κέρδισε το 58% των ψήφων, με αποτέλεσμα να γίνει ανακατανομή των εδρών και η νικήτρια συμμαχία να λάβει 35 έδρες.

## Εκλογικό σύστημα
Τα 60 μέλη του Μεγάλου και του Γενικού Συμβουλίου εξελέγησαν με την αναλογική εκπροσώπηση, με την κατανομή των εδρών, χρησιμοποιώντας τη μέθοδο Ντ' Οντ.Το εκλογικό όριο υπολογίζεται πολλαπλασιάζοντας τον αριθμό των κομμάτων που κατέρχονται στις εκλογές με το 0,4, με το μέγιστο δυνατό όριο του 3,5%.

Σε περίπτωση που κανένας συνασπισμός δεν λάβει την απόλυτη πλειοψηφία, διεξάγεται επαναληπτικός γύρος των εκλογών ανάμεσα στους δύο δημοφιλέστερους συνασπισμούς. από τους οποίους θα αποκτήσει ένα δώρο σε έδρες – μία έδρα επιπλέον για την εξασφάλιση της πλειοψηφίας.

## Αποτελέσματα

## Αναφορές


2016
Αγιο Μαρινο
Φλώρος Φλωρίδης

Ο **Φλώρος Φλωρίδης** (Θεσσαλονίκη, 1952) είναι Έλληνας σαξοφωνίστας, κλαρινίστας και συνθέτης.

## Βιογραφία
Ο Φλώρος Φλωρίδης γεννήθηκε το 1952 στη Θεσσαλονίκη. Δημιουργεί στην εγχώρια και τη διεθνή σκηνή από τα τέλη της δεκαετίας του 1970, ενώ έχει εμφανιστεί με πάσης φύσεως σχήματα κι έχει συνθέσει μουσικές για ταινίες μικρού και μεγάλου μήκους, θεατρικά δρώμενα, παραστάσεις χορού κ.ά.

Είναι μουσικός που «άνοιξε» το πεδίο του ελεύθερου αυτοσχεδιασμού στην Ελλάδα. Ανήκει στους κορυφαίους Έλληνες τζαζίστες και θα μπορούσε να χαρακτηριστεί ένας επίμονος πολυπράγμων των πνευστών. Υπήρξε αρχηγός συγκροτημάτων της progressive rock και της σύγχρονης τζαζ σκηνής στην Ελλάδα.

Το 1979, αυτός και ο Σάκης Παπαδημητρίου ηχογράφησαν τον πρώτο σύγχρονο τζαζ δίσκο που παρήχθη στην Ελλάδα. Ήταν διπλός δίσκος και είχε τίτλο *Αυτοσχεδιάζοντας στου Μπαράκου*. Το 1981 ίδρυσε την J.n.D. Records. Έχει παίξει σε συναυλίες και φεστιβάλ στην Ελλάδα, την Ευρώπη, τις Ηνωμένες Πολιτείες Αμερικής με έναν μεγάλο αριθμό Ευρωπαίων και Αμερικανών μουσικών. Από τον ιστορικό διπλό δίσκο *Αυτοσχεδιάζοντας στου Μπαράκου* μέχρι τις συνεργασίες στο Βερολίνο και αλλού, με μουσικούς όπως οι Αkira Ando, Günter “Baby” Sommer, Michael Griener, Jan Roder, Olaf Rupp και Chris Dahlgren, ο Φλωρίδης δεν έχει σταματήσει να πειραματίζεται και να ανοίγει νέους δρόμους στη σύγχρονη ευρωπαϊκή μουσική.

## Δισκογραφία

## Παραπομπές


Κατηγορία:Έλληνες συνθέτες
Κατηγορία:Μουσικοί παραγωγοί
Κατηγορία:Έλληνες συνθέτες μουσικής ταινιών
Κατηγορία:Σαξοφωνίστες
Δημοψήφισμα 2016 στον Άγιο Μαρίνο

**Τέσσερα δημοψηφίσματα** πραγματοποιήθηκαν στον Άγιο Μαρίνο στις 15 Μαΐου 2016. Οι 3 από τις τέσσερις προτάσεις εγκρίθηκαν με την κατάργηση του νόμου 137 να απορρίπτεται.

## Προτάσεις
Οι τέσσερις προτάσεις που τέθηκαν στους ψηφοφόρους ήταν:
* Να μεταβληθεί το εκλογικό σύστημα έτσι ώστε οι ψηφοφόροι να ψηφίζουν με ένα και μοναδικό ψηφοδέλτιο για τον υποψήφιο της αρεσκείας τους.  Επί του παρόντος, οι ψηφοφόροι ψηφίζουν για ένα κόμμα ή για μία λίστα συνασπισμού.
* Η κατάργηση του νόμου 137 που εγκρίθηκε στις 7 Αυγούστου του 2015, με την οποία τροποποιήθηκε ο νόμος του 1992 σχετικά με την οικονομική ανάπτυξη.
* Η κατάργηση του απαιτούμενου ποσοστού συμμετοχής του 25% που απαιτείται προκειμένου να εγκριθούν οι προτάσεις στα δημοψηφίσματα.
* Να τεθεί πλαφόν στους μισθούς του δημοσίου τομέα στα 100.000 ευρώ.

## Αποτελέσματα
Για να εγκριθούν οι προτάσεις απαιτείτο τουλάχιστον το 25% των εγγεγραμμένων ψηφοφόρων να ψηφίσει υπέρ, μαζί με την πλειοψηφία των έγκυρων ψήφων υπέρ.

## Αναφορές


2016
Αγιος Μαρινος
Υπαστυνόμος Α΄

Ο **Υπαστυνόμος Α΄** είναι βαθμός αξιωματικού στην ιεραρχία της Ελληνικής Αστυνομίας. Ανήκει στην κατηγορία των Κατωτέρων Αξιωματικών από κοινού με τον Υπαστυνόμο Β΄ και τον Αστυνόμο Β΄. Αποτελεί βαθμό μεγαλύτερο του Υπαστυνόμου Β΄ και μικρότερο του Αστυνόμου Β΄. Αντίστοιχοι βαθμοί στον Στρατό Ξηράς είναι ο Υπολοχαγός, στο Πολεμικό Ναυτικό και στο Λιμενικό ο Ανθυποπλοίαρχος, στην Πολεμική Αεροπορία ο Υποσμηναγός και στην Πυροσβεστική ο Υποπυραγός. 

Ο Υπαστυνόμος Α΄ καταλαμβάνει οργανική θέση Υπαστυνόμου από κοινού με τον Υπαστυνόμο Β΄. Ο ελάχιστος χρόνος παραμονής στον βαθμό είναι 5 έτη.

## Διακριτικό
Τα διακριτικά βαθμού του Υπαστυνόμου Α΄ αποτελούνται από δύο μεταλλικούς αστέρες χρώματος ασημί τα οποία τοποθετούνται στον διαμήκη άξονα των επωμίδων, κατά σειρά από τη βάση προς την κορυφή, ή στο αριστερό πέτο της στολής εκστρατείας κεντητά σε μικρογραφίες.

## Παραπομπές

Κατηγορία:Ελληνική Αστυνομία
Κατηγορία:Αστυνομικοί βαθμοί
Θεόδωρος Φιλαδελφεύς

Ο **Θεόδωρος Φιλαδελφεύς** υπήρξε Βυζαντινός στρατηγός που έζησε τα χρόνια που ο Θεόδωρος Α΄ Λάσκαρης ήταν αυτοκράτορας της Αυτοκρατορίας της Νίκαιας (1205-1222). Αναφέρεται να πρωτοστατεί στις μάχες εναντίον των Λατίνων της Λατινικής Αυτοκρατορίας όταν αυτοί μετά την Άλωση της Κωνσταντινούπολης (1204) προσπάθησαν να επεκταθούν προς τα μικρασιατικά παράλια. Σε μάχη που έδωσε με αντίπαλο τον Ερρίκο, αδελφό του Βαλδουίνου Α΄, κοντά στο Αδραμμύτιο, νικήθηκε και έκτοτε δεν υπάρχουν ιστορικές αναφορές για τη δράση του ή για τον ίδιο.

## Παραπομπές


Κατηγορία:Βυζαντινοί στρατηγοί
Ζακ Ζιρό

Ο **Ζακ-Τζέιμς Ρίχαρντ "Τζιμ" Ζιρό** (*[[γαλλικά]]: Jacques-James Richard "Jim" Giraud*) (Μπουρνόβας Σμύρνη 1882- Σμύρνη 12 Νοεμβρίου 1969) ήταν Λεβαντίνος γαλλοαγγλικής καταγωγής αθλητής και Ολυμπιονίκης.

## Οικογένεια
Ο Ζακ Ζιρό ήταν μέλος οικογένειας Λεβαντίνων που μένουν ακόμα και σήμερα στη Σμύρνη και τον Μπουρνόβα από το 1761. Η οικογένεια καταγόταν από τη Βυζαντινή Αυτοκρατορία άλλα μέλη της προέρχονταν από τη Χίο και τη Βενετία όπου βρέθηκαν στη Γαλλία και από την Αντίμπ προήλθε ο κλάδος της Σμύρνης.

Ήταν γιος του Ζακ Ζόζεφ Φρέντερικ Ζιρό, γαλλικής καταγωγής, και της Μαρίας Αδελαΐδας Γουίτλαντ, αγγλικής καταγωγής, ενώ είχε πέντε αδέλφια τον Τσάρλτον, τον Χάρολντ τον Έντγκαρ, τη Μαγκνταλένα, και τον Έντμουντ. Παντρεύτηκε σε πρώτο γάμο τη Μερσέντες Μαρτί και σε δεύτερο τη Μαρί Βιντόρι, απέκτησε δύο γιους και μία κόρη.

## Αθλητική καριέρα
Ο Ζακ Ζιρο έπαιζε αντισφαίριση και ήταν μέλος του *Λόου τένις Σμύρνης*, επίσης έπαιζε ποδόσφαιρο, μέλος της ομάδας του *Φούτμπολ εντ Ράγμπι Κλαμπ Μπουρνόβα* (*Bournabat Football and Rugby Club*). Είχε Γαλλική υπηκοότητα και στην αντισφαίριση συμμετείχε στα διεθνή τουρνουά πάντα με τα χρώματα της Γαλλίας. Μετά τη Μικρασιατική Καταστροφή έρχονταν με τον αδελφό του Χάρολντ συχνά στην Ελλάδα και συμμετείχαν σε τουρνουά. Το 1923 ήταν δεύτερος στο Διεθνές πρωτάθλημα Ελλάδος, παραιτήθηκε από τον τελικό με αντίπαλο τον Σταύρο Χρυσίδη. Δεύτερος ήταν και το 1925 στο Πρωτάθλημα αντισφαίρισης Ανατολικής Μεσογείου όπου έχασε στον τελικό από τον Αύγουστο Ζερλέντη.

### Ολυμπιακοί αγώνες 1906
μικρογραφία|Η ομάδα της Σμύρνης με τον Ζακ Ζιρό στη σύνθεσή της, ο πρώτος από δεξιά στους καθισμένους
Συμμετείχε μαζί με τον αδελφό του Χάρολντ εκπροσωπώντας τη Γαλλία στη Μεσολυμπιάδα του 1906 και στην αντισφαίριση στο μονό έχασε στον Β΄γύρο από τον Κάρελ Μπέκεμα. Χωρίς ιδιαίτερη επιτυχία συμμετείχε και στο διπλό ανδρών με συμπαίκτη τον ξάδελφο του Ντόναλντ Ουίταλ. 

Στους ίδιους αγώνες συμμετείχε με τη μικτή Σμύρνης, εκπροσωπώντας ουσιαστικά την Οθωμανική Αυτοκρατορία στο ποδοσφαιρικό τουρνουά μαζί τον ξάδελφο του Έντουαρντ όπου πήραν τη δεύτερη θέση και το αργυρό μετάλλιο.

## Παραπομπές


Κατηγορία:Γάλλοι Ολυμπιονίκες
Κατηγορία:Γάλλοι αθλητές της αντισφαίρισης
Κατηγορία:Οθωμανοί ποδοσφαιριστές
Κατηγορία:Τούρκοι ποδοσφαιριστές
Κατηγορία:Ευρωπαϊκή διασπορά στην Τουρκία
Luyten 726-8

O **Luyten 726-8**, επίσης γνωστός ως **Gliese 65**, είναι ένας δυαδικός αστέρας,  από τους πλησιέστερους στη Γη, σε απόσταση 8,7 έτη φωτός, ο οποίος εμφανίζεται στον αστερισμό του Κήτους. Ο Luyten 726-8B είναι επίσης γνωστός με την ονομασία μεταβλητών αστέρων UV Κήτους και είναι το πρότυπο για την κατηγορία αστέρων εκλάμψεων. Η μάζα του υπολογίζεται στο 0,102 της ηλιακής ενώ η επιφανειακή του θερμοκρασία στους 2.670 βαθμούς K.

## Το σύστημα των αστέρων
δεξιά|μικρογραφία|O ''UV Ceti'' από τον ''Andrew Posa'' (1982)
Το αστρικό σύστημα ανακαλύφθηκε το 1948 από τον *Willem Jacob Luyten* κατά τη διάρκεια έρευνας για την κατάρτιση καταλόγου αστεριών με υψηλή ιδία κίνηση όταν παρουσίασε την εξαιρετικά υψηλή τιμή των 3,37 δευτερολέπτων του τόξου ετησίως και καταλογογραφήθηκε ως *Luyten 726-8*. Τα δύο αστέρια που απαρτίζουν τον *Luyten 726-8* έχουν σχεδόν ίση φωτεινότητα, με οπτικό μέγεθος 12,7 και 13,2 όπως φαίνονται από τη Γη. Είναι σε τροχιά το ένα γύρω από το άλλο με περίοδο 26,5 χρόνια. Η απόσταση μεταξύ των δύο αστέρων κυμαίνεται από 2,1 μέχρι 8,8 AU. Ο Luyten 726-8 απέχει περίπου 8,58 έτη φωτός από τη Γη και είναι  το έβδομο πιο κοντινό αστρικό σύστημα στη Γη. Ο κοντινότερος αστέρας  στον Luyten 726-8 είναι ο Ταυ Κήτους στα 0,98 pc . Πριν 28.700 χρόνια ο Luyten 726-8 βρισκόταν στην ελάχιστη απόσταση  των 2,21 pc (7,2 έτη φωτός) από τον Ήλιο.

Ο Luyten-726-8A βρέθηκε ότι είναι αστέρας εκλάμψεων (είδος μεταβλητού αστέρα) και ως τέτοιος ονομάζεται **BL Ceti**. Είναι ένας κόκκινος νάνος με φασματικό τύπο M5.5e.

Μετά την ανακάλυψη  του Luyten 726-8A, ανακαλύφθηκε ο συνοδός του Luyten 726-8B, επίσης αστέρας εκλάμψεων  στον οποίο δόθηκε η ονομασία **UV Ceti**. Αν και ο UV Ceti δεν είναι ο πρώτος αστέρας εκλάμψεων που ανακαλύφθηκε, αποτελεί χαρακτηριστικό παράδειγμα αυτού του είδους, έτσι παρόμοια αστέρια κατατάσσονται πλέον ως UV Ceti τύπου μεταβλητοί αστέρες. Αυτό το αστέρι παρουσιάζει ακραίες αλλαγές της φωτεινότητας του: για παράδειγμα, το 1952, η φωτεινότητα του αυξήθηκε κατά 75 φορές μέσα σε μόλις 20 δευτερόλεπτα. Ο UV Ceti είναι ένας κόκκινος νάνος με φασματικό τύπο M6.0e.

## Δείτε επίσης
* Κατάλογος των κοντινότερων αστέρων

## Παραπομπές

### Σημειώσεις

## Περαιτέρω ανάγνωση
* 
* 

## Εξωτερικοί σύνδεσμοι

* http://www.aavso.org/vstar/vsots/fall03.shtml 
* http://www.solstation.com/stars/luy726-8.htm 

Κατηγορία:Αστέρες εκλάμψεων
Κατηγορία:Αστέρες κύριας ακολουθίας τύπου M
Κατηγορία:Διπλοί αστέρες
Κατηγορία:Κήτος (αστερισμός)